cyanic-selkie/wikianc huggingface dataset:
Ādams Fokss
ASV hokeja izlases sastāvā piedalījies 2019. gada Pasaules čempionātā.
Mežernīki
Mežernīki ir ciems Pušmucovas pagastā, Ciblas novadā. Atrodas 272 km attālumā no Rīgas.
Raganu lidojums
Raganu lidojums (es) ir spāņu gleznotāja Fransisko Gojas 1798. gadā pabeigta eļļas krāsas glezna. Tā bija daļa no sešu darbu sērijas, kas bija veltīta raganošanai. Tās 1798. gadā iegādājās Osunas hercogs un hercogiene. Tā tikusi raksturota kā "skaistākā un spēcīgākā Gojas Osunas raganu glezna."
Gleznas centrā redzamas trīs puskailas raganas, kuras valkā tradicionālu Spānijas inkvizīcijas laikam raksturīgu smailu cepuri coroza. Tās gaisā pacēlušas kailu tēlu, to mutes ir tuvu upurim, it kā tās taisītos to apēst vai sūkt tā asinis. Zemāk divi tēli zemnieku tērpos novērsušies no notiekošā: viens pieplacis zemei un aizspiedis ausis, otrs mēģina aizbēgt, apsedzoties ar segu, labās rokas pirkstus salicis pigas žestā, lai novērstu ļaunās acs ietekmi. No labās puses parādās ēzelis, šķietami neredzot notiekošo.
Vispārējais zinātniskais uzskats ir, ka glezna attēlo racionālistu māņticības un nezināšanas kritiku, jo īpaši par reliģiskām lietām: raganu coroza cepures ne tikai simbolizē Spānijas inkvizīcijas vardarbību (augšupejoša liesma liecina, ka tās ir sodītas kā nenožēlojoši ķeceri un tiks sadedzinātas uz sārta), bet arī atgādina bīskapa mitru ar raksturīgajām divām smailēm. Tādējādi reliģisko tribunālu apsūdzības atspoguļojas uz pašiem tiem, kuru darbības netieši tiek pielīdzinātas māņticībai un ritualizētai upurēšanai. Blakusstāvētājus var uztvert vai nu kā satriektus, bet nespējīgus kaut ko darīt vai apzināti vienaldzīgus un nevēloties iejaukties.
Visbeidzot, ēzelis ir tradicionāls vienaldzības simbols.
Silakrogs
Silakrogs var būt:
Patriks Andešons
Patriks Jūnass Andešons (sv; dzimis ) ir bijušais zviedru futbolists, kas spēlēja aizsarga pozīcijā, bijis Zviedrijas futbola izlases dalībnieks.
Nodarboties ar futbolu sāka vietējā klubā Bjärreds IF, bet par pirmo profesionālo klubu kļuva Malmö FF. Karjeras laikā pārstāvējis arī Anglijas klubu Blackburn Rovers, spēlējis Vācijas Bundeslīgas klubos Menhengladbahas "Borussia" un Minhenes "Bayern", kā arī FC Barcelona sastāvā Spānijā. Karjeru noslēdza 2005. gadā Malmö FF rindās. Divas reizes (1995. un 2001. gadā) ticis atzīts par Zviedrijas gada labāko futbolistu, saņemot Guldbollen balvu.
Zviedrijas izlasē debitēja draudzības spēlē pret Austrāliju. 1994. gada FIFA Pasaules kausā ar izlasi izcīnīja 3. vietu, piedaloties visās spēlēs. Izlases sastāvā spēlējis arī 1992. gada Eiropas čempionātā, kad Zviedrijas izlase, spēlējot mājās, sasniedza pusfinālu, kā arī 2000. gada Eiropas čempionāta un 2002. gada FIFA Pasaules kausa finālturnīros. Zviedrijas olimpiskās (U23) izlases sastāvā bija 1992. gada vasaras olimpisko spēļu dalībnieks. No 1998. gada līdz pat karjeras beigām bija Zviedrijas izlases kapteinis. Pēdējo spēli izlasē aizvadīja 2002. gada maijā pret Japānu. Izlases rindās kopā nospēlējis 96 spēles un guvis četrus vārtus.
Viņa tēvs Rojs Andešons arī ir bijis futbolists un spēlējis Zviedrijas izlases sastāvā 1978. gada FIFA Pasaules kausā. Profesionāli ar futbolu ir nodarbojies arī Patrika jaunākais brālis Dāniels, kurš arī spēlējis Zviedrijas izlasē.
Sasniegumi
Borussia Mönchengladbach
Bayern Munich
Malmö FF
Individuālie sasniegumi
Zemgaļu iela
Zemgaļu iela var būt:
Molonijs
Molonijs ir īru izcelsmes uzvārds. Cilvēki ar šo uzvārdu:
Jirki Katainens
Jirki Katainens (, dzimis 1971. gada 14. oktobrī) ir Somijas politiķis. Bijis Somijas premjerministrs un Nacionālās koalīcijas partijas (Kokoomus) priekšsēdētājs.
Biogrāfija
Jirki Katainens dzimis Sīlinjervi. 1998. gadā viņš Tamperes universitātē ieguva maģistra grādu politoloģijā.
Savu pirmo politisko pieredzi Katainens ieguva 1993. gadā, kad viņš tika ievēlēts Sīlinjervi pašvaldības padomē. No 1998. līdz 2000. gadam viņš bija Eiropas Tautas partijas jaunatnes nodaļas priekšsēdētāja vietnieks. 1999. gada mertā Jirki Katainens tika ievēlēts Somijas parlamentā Eduskuntā no Ziemeļu Savo apgabala. 2001. gadā viņš kļuva par Nacionālās koalīcijas partijas priekšsēdētāja vietnieku, bet 2004. gadā kļuva par partijas priekšsēdētāju. Katainens 2006. un 2009. gadā tika ievelēts par Eiropas Tautas partijas viceprezidentu.
2007. gada Eduskuntas vēlēšanās Nacionālā koalīcijas partija ieguva otro lielāko vietu skaitu parlamentā. 19. aprīlī tika apstiprināts Vanhanena ministru kabinets, kurā Katainens ieņēma finanšu ministra un premjerministra vietnieka amatu. 2010. gada 22. jūnijā izveidotajā Kiviniemi ministru kabinetā Katainens saglabāja finanšu ministra un premjerministra vietnieka amatu.
2011. gada 17. aprīļa Eduskuntas vēlēšanās pirmoreiz vēsturē uzvarēja Nacionālā koalīcijas partija. 22. jūnijā tika apstiprināts jauns ministru kabinets ar Jirki Katainenu priekšgalā.
2014. gada aprīlī Katainens paziņoja, ka pēc jauna partijas priekšsēdētāja ievēlēšanas viņš atstās premjerministra amatu un vēlas darboties Eiropas Savienības struktūrās. 14. jūnijā par Nacionālā koalīcijas partijas priekšsēdētāju ievēlēts Aleksanders Stubs. 16. jūnijā Jirki Katainens iesniedza atkāpšanās rakstu, un valsts prezidents to apstiprināja. 24. jūnijā par Somijas premjerministru apstiprināts Aleksanders Stubs.
2014. gada 1. jūlijā Jirki Katainens kļuva par Eiropas Savienības ekonomikas, monetāro lietu un eiro komisāru, nomainot šajā amatā citu Somijas pārstāvi Olli Rēnu. 1. novembrī Katainens kļuva par Eiropas Savienības darba, izaugsmes, investīciju un konkurētspējas lietu komisāru (jauns postenis rūpniecības uzņēmējdarbības komisāra vietā)
Silakrogs (Ropažu pagasts)
Silakrogs ir ciems Pierīgā, Ropažu novada Ropažu pagastā. Izvietojies meža vidū austrumos no Rīgas apvedceļa A4, uz dienvidiem no Lielās Juglas, 15 km attālumā no pagasta centra Ropažiem, 12,5 km no novada centra Ulbrokas un 29 km no Rīgas centra. Ciema dienvidrietumu nomalē atrodas Silezers.
Apdzīvotā vieta izveidojusies pēckara gados kā Padomju armijas militārā pilsētiņa, kurā līdz 1993. gadam bija dislocēts 206. Atsevišķais kadrētais sakaru pulks (k/d 64555). Silakrogā lielākā daļa dzīvojamās apbūves ir 4—5 stāvu paneļu dzīvojamās mājas (dažas pabeigtas jau pēc Padomju armijas aiziešanas, dažas joprojām nepabeigtas); darbojas vairāki rūpniecības uzņēmumi un veikali. Silakrogā ir Latvijas Nacionālās bibliotēkas grāmatu krātuve. Agrāk ciemā bija sava pasta nodaļa (LV-2104), tomēr vēlāk to pievienoja Zaķumuižas pasta nodaļai (LV-2133), kura tagad ir pievienota Ropažu pasta nodaļai, saglabājot veco indeksu.
Silakrogā atrodas grāmatu izgatavošanas un iesiešanas uzņēmuma PNB Print ražotne.
Iedzīvotāju skaita izmaiņas
Esošajās robežās, pēc CSP un OSP datiem.
Eli Vīzels
Eli Vīzels (Elie Wiesel; dzimis, miris ) bija Rumānijas ebreju izcelsmes amerikāņu rakstnieks, profesors, politiskais aktīvists.
Sarakstījis 57 grāmatas, lielākoties angļu un franču valodā. Night (1960) grāmatā aprakstīts pavadītais laiks divās nacistu koncentrācijas nometnēs Aušvicā un Būhenvaldē. 1986. gadā Vīzelam tika piešķirta Nobela miera prēmija. Saņēmis arī citus apbalvojumus. Los Angeles Times viņu ir nosaucis par "svarīgāko ebreju ASV".
Žogi (Krišjāņu pagasts)
Žogi ir ciems Balvu novada Krišjāņu pagastā. Atrodas pagasta centrālajā daļā 1 km no pagasta centra Krišjāņiem, 46 km no novada centra Balviem un 249 km no Rīgas.
Apdzīvotā vieta atrodas netālu no autoceļa V493 (Ruskulova–Bērzpils), Tilžas upes krastā.
Iedzīvotāju skaita izmaiņas
Esošajās robežās, pēc CSB datiem.
Mežiereņi
Mežiereņi ir ciems Sīļukalna pagastā, Riebiņu novadā. Atrodas 203 km attālumā no Rīgas.
Krāmers
Krāmers (Kramer) ir nīderlandiešu un lejasvācu izcelsmes vārds, kas apzīmē tirgotāju vai mazumtirgotāju, un tas ir izplatīts profesiju uzvārds. Krāmers var būt:
Ustjordinskas Burjatu apvidus
Ustjordinskas Burjatu apvidus (, bua) ir Krievijas Irkutskas apgabala administratīva vienība ar sevišķu statusu tā dienvidaustrumos. Izveidots 2008. gada 1. janvārī, likvidējot Ustjordinskas Burjatu autonomo apvidu kā federācijas subjektu un tā vietā izveidojot Irkutskas apgabala administratīvi teritoriālo vienību ar sevišķu statusu.
Ģeogrāfija
Apvidus izvietojies Ļenas-Angaras plato uz rietumiem no Baikāla ezera. Apvidus teritorija ir anklāvs apgabala teritorijā. Galvenās upes ir Angaras pietekas Unga, Osa, Ida un Kuda. Raksturīgs krasi kontinentāls klimats ar aukstām un sausām ziemām un mēreni siltām un lietainām vasarām.
Vēsture
1922. gadā Irkutskas guberņas dienviddaļā izveidoja Mongoļu-Burjatu autonomo apgabalu ar centru Irkutskā, kas veidojās no trijiem teritoriāli nodalītiem nogabaliem. 1923. gadā to iekļāva jaunizveidotajā Burjatu-Mongoļu APSR ar centru Verhņeudinskā. 1937. gadā, sadalot Austrumsibīrijas apgabalu Irkutskas un Čitas apgabalos, trīs Burjatu-Mongoļu APSR aimaki tika atdalīti un iekļauti Irkutskas apgabalā kā Ustjordinskas Burjatu-Mongoļu (no 1958. gada — Burjatu) nacionālais apvidus. 1978. gadā to reorganizēja par Ustjordinskas Burjatu autonomo apvidu. 1990. gadā tas kļuva par patstāvīgu Krievijas federācijas subjektu. 2006. gada 16. aprīlī notika referendums par Irkutskas apgabala un Ustjordinskas Burjatu autonomā apvidus apvienošanu vienā federācijas subjektā, kā rezultātā 2008. gada 1. janvārī autonomais apvidus tika likvidēts.
Nevēra
Nevēra (fr, ) ir pilsēta Francijā, Burgundijas-Franškontē reģionā. Nevēra ir Njevras departamenta administratīvais centrs. 2018. gadā pilsētā dzīvoja 33,3 tūkstoši iedzīvotāju. Tā atrodas Luāras upes krastos, pie Njevras ietekas tajā. Senās Romas laikos pilsēta bija zināma ar nosaukumu Nevirna (la) un Novioduna (Noviodunum). 16. gadsimtā pilsētā dzīvoja ievērojamā Gonzagu dzimta, kura attīstīja keramikas tradīcijas šajā pilsētā. Nevērā atrodas Maņikūra, Formula 1 sacīkšu trase.
Stobriņi (mikoloģija)
Sēnes stobriņi ir stobriņu sēnes augļķermeņa daļa jeb himenofors, kas sastāv no daudziem sīkiem lejup vērstiem stobriņiem ar sporu veidojošo slāni himēniju uz tiem. Stobriņi, tāpat kā gandrīz viss sēnes augļķermenis, sastāv no hifu pinuma. Saskaņā ar novecojušo sistemātiku, kurā sēnes tika iedalītas pēc to izskata, cepurīšu sēnes ar stobriņiem un mīkstu augļķermeni tika iedalītas atsevišķā beku grupā, kamēr sēnes ar stobriņiem, bet sīkstu augļķermeni tika ieskaitītas piepēs, taču mūsdienās šis dalījums tiek uzskatīts par novecojušu un sēnes gan ar stobriņiem, gan lapiņām un adatiņām tiek iekļautas vienās rindās ar citām, piemēram, lapiņu sēņu mieteņu dzimta tagad ietilpst beku rindā. Mikoloģijā pēc molekulārās ģenētikas pētījumiem pēdējos 20 gados tiek uzskatīts, ka stobriņi vairākām sēņu dzimtām atlases ceļā izveidojušies neatkarīgi cits no cita, tāpat kā citi himenofora veidi.
Stobriņu atšķirības
Stobriņi var dažādām sēnēm var atšķirties ar krāsu (kura reizēm mainās līdz ar sēnes vecumu un sporu veidošanos, kuras nokrāso himēniju savā krāsā), izmēriem un formu, atveru (poru) platumu, visiem vienādu vai dažādu garumu, cietību un vieglumu tos atdalīt no cepurītes. Stobriņu atšķirībām ir liela nozīme sēnes sugas noteikšanā. Reizēm stobriņu forma ir tāda, ka vizuāli tos grūti uztvert kā stobriņus, tā, parastajai ozolpiepei (Daedalea quercina) stobriņu galiņi izkārtoti garās radiālās labirinta veida plāksnītēs, kas no skata līdzīgas sazarotām lapiņām. Arī bekām sastopams jauktas formas himenofors, kas var tikt uzskatīts par lapiņu un stobriņu starpformu, kā melnajai zvīņbekai. Beku un citu mīksto sēņu stobriņi pastāv tikpat īslaicīgi kā to augļķermeņi, taču cietajām sēnēm augļķermeņi bieži ir daudzgadīgi, un šādos gadījumos uz vecā himenofora slāņa ik gadus uzaug jauns, veidojot gadu riņķus.
Budapeštas gambīts
Budapeštas gambīts ir šaha atklātne, kas sākas ar gājieniem: '''1. d2-d4 Zg8-f6 2. c2-c4 e7-e5 '''.
To klasificē pie pusslēgtām atklātnēm ar Šaha atklātņu enciklopēdijas kodiem A51 līdz A52.
Vēsture
Gambīts pirmo reizi ticis lietots partijā Adlers—Gēza Maroci, kas spēlēta Budapeštā 1896. gadā. Pēc tam to analizējuši ungāru šahisti Ištvāns Abonji un Ģula Brejers. Mūsdienu turnīru praksē Budapeštas gambīts ir reti sastopams.
Stratēģiskā ideja
Melnie cenšas ātri atvērt centru un iegūt aktīvu figūru spēli. Baltie parasti atdod iegūto bandinieku, bet iegūst pozicionālu pārsvaru.
Bāburs
Bābura ciltskokā ir atrodami tjurku valdnieks Timurs (no tēva puses) un mongoļu valdnieks Čingishans (no mātes puses). Viņš stipri ietekmējās no persiešu kultūras.
EDtv
Video veikala darbinieks Eds piekrīt tam, ka viņa dzīvi 24 stundas diennaktī filmēs televīzijas šovam.
Kokvaržu dzimta
Kokvaržu dzimta (Hylidae) ir viena no lielākajām un plašākajām bezastaino abinieku (Anura) dzimtām, kas apvieno apmēram 950 mūsdienās dzīvojošas varžu sugas un kas tiek iedalītas 52 ģintīs un 3 apakšdzimtās. Lai arī dzimtas nosaukums norāda uz varžu dzīves veidu kokos, tomēr ne visas šīs dzimtas sugas dzīvo kokos. Tās var dzīvot arī uz zemes vai daļēji ūdenī. Kokvaržu dzimtas sugas sastopamas gandrīz visos kontinentos, izņemot Antarktīdu. Āfrikā tās mājo tikai pašos ziemeļos. Lielākā sugu dažādība sastopama Amerikā.
Latvijā
Latvijā sastopama viena kokvaržu dzimtas suga — Eiropas kokvarde (Hyla arborea), kura kādu laiku tika uzskatīta par zudušu Latvijas faunai. Tomēr 20. gadsimta 90. gados tika uzsākta sekmīga kokvaržu reintrodukcija, tās mākslīgi inkubējot un pēc paaudzēšanas izlaižot piemērotos biotopos.
Kopīgās īpašības
Lielākā daļa kokvaržu dzimtas sugu dzīvo kokos un tās ir ļoti labas lēcējas. Tā kā kokvaržu sugām acis novietotas tā, ka tās raugās taisni uz priekšu (līdzīgi kā cilvēkiem), tām ir binokulārā redze. Uz pirkstiem tām ir lipīgi spilventiņi, kas tām palīdz noturēties pie jebkādas virsmas. Sugām, kas nedzīvo kokos, šī īpašība ir vājāk izteikta vai tās nav vispār. Piemēram, atšķirīgs dzīves veids ir Austrālijas vardēm (Cyclorana), kuras lielāko daļu savas dzīves pavada zem zemes. Sausuma periodā uz zemes dzīvojošās vardes ap sevi izveido gļotu kokonu, kas tās pasargā no izžūšanas. Kokvaržu dzimtas vardes atkarībā no sugas var būt gan mazas, gan vidējas, gan lielas (17—140 mm ). Visu sugu kurkuļiem ir platas astes ar smailu, tievu kā šķiedra galu.
Kokvaržu dzimtas sugas barojas galvenokārt ar kukaiņiem, kā arī ar citiem bezmugurkaulniekiem. Dažas lielākas sugas barojas arī ar nelieliem mugurkaulniekiem. Kurkuļi barojas, filtrējot ūdeni.
Vairošanās
Kokvaržu dzimtas sugas ikrus nērš ļoti dažādās vietās (atkarībā no sugas). Lielākā daļa nārsto stāvošos ūdeņos: dīķos vai koku stumbru peļķēs. Ir sugas, kas nārsto bromēlijās vai citos līdzīgos augos, kas uzkrāj ūdeni. Ir sugas, kas nērš ikrus uz lapām, kas pārliekušās pār ūdens virsmu. Tādējādi, kad no ikriem izšķiļas kurkuļi, tie pa lapu ieslīd ūdenī. Dažas sugas ikru nēršanai izmanto straujus avotus un upītes, šīs sugas ikrus cieši piestiprina pie ūdenstilpju augiem, lai tie neaizpeldētu projām. Kurkuļiem pēc tam ir sūcējtipa mute, ar kurām tie piestiprinās pie upes akmeņiem.
Purviņas
Purviņas, arī Pūriņas vai Pūrines, ir ciems Balvu novada Krišjāņu pagastā. Atrodas pagasta austrumu daļā 9 km no pagasta centra Krišjāņiem, 41 km no novada centra Balviem un 263 km no Rīgas.
Apdzīvotā vieta atrodas netālu no autoceļa V492 (Kubuli–Dvorupe).
Nordkaps
Nordkaps (no, se) ir prominents zemesrags Norvēģijas ziemeļos. Zemesragu veido 307 m augsta klints Mēgerejas salas ziemeļos un tas bieži tiek minēts kā Eiropas galējais ziemeļu punkts. Faktiski kontinentālās Eiropas galējais ziemeļu punkts ir 70 km uz austrumiem esošais Nordkins, bet Eiropas salu galējais ziemeļu punkts ir Fligeli rags Franča Jozefa Zemē. Nordkaps nav pat Mēgerejas galējais ziemeļu punkts — 4 km uz rietumiem esošais Knivšeludens stiepjas vēl 1450 m tālāk uz ziemeļiem. Neskatoties uz to, Nordkaps ir populārs tūrisma galamērķis, kā arī no Nordkapa uz ziemeļiem tiek vilkta līnija, kas atdala Norvēģu jūru rietumos no Barenca jūras austrumos.
Jānis Grīziņš
Jānis Grīziņš (dzimis, miris, iespējams, ), īstajā vārdā Jānis Voldemars Griķis, bija latviešu rakstnieks un publicists.
Ar zelta medaļu 1918. gadā beidzis Aleksandra ģimnāziju. 1919. gadā iestājies Maskavas Ceļu inženieru institūtā. Dienējis Sarkanajā armijā. Pēc atgriešanās Latvijā no Turkestānas frontes iestājies Latvijas Universitātē, kuru absolvējis 1926. gadā. Bijis arī atslēdznieka māceklis. Pēc Latvijas Universitātes absolvēšanas devies uz Sorbonnu Francijā. No pārslodzes un līdzekļu trūkuma Grīziņam saasinājās nervu slimība. 1929. gadā viņu ievietoja psihiatriskajā slimnīcā Parīzē, pēc diviem gadiem pārveda uz Sarkankalna psihiatrisko slimnīcu Rīgā, kur arī miris.
Ievērojamākais Grīziņa darbs ir "Vārnu ielas republika", kas ticis uzvests teātrī un ekranizēts.
Tērbatas Veterinārais institūts
Tērbatas Ķeizariskais Veterinārais institūts (de, et) bija medicīnas augstskola, kas darbojās Tērbatā. Izveidots 1848. gadā, 1873. gadā pārveidots par institūtu.
Dibināšana
Tērbatas veterinārā iestāde (de) dibināta 1848. gada 14. janvārī ar Krievijas impērijas ķeizara Nikolaja I pavēli. Vidzemes un Kurzemes guberņās par „lopu dakteru” skolas atvēršanu izplatīja paziņojumu latviešu un vācu valodās. Pirms tam Tērbatas Universitātes Medicīnas fakultātē darbojās dzīvnieku ārstēšanas katedra. Pirmais augstskolas direktors bija Kopenhāgenas veterinārās skolas audzēknis profesors Pēteris Boje Jessens. Citi mācībspēki bija profesori Frīdrihs Brauels, Frīdrihs Unterbergers un Aleksandrs Unterbergers, docents Jūlijs Klevers un viens prozektors. Augstskolā uzņēma ģimnāzijas vai augstākās apriņķu skolas beigušos, skolu beidza 139 veterinārārsti. Skolu beigušie varēja iegūt maģistra grādu veterinārzinātnēs pēc maģistra disertācijas publiskas aizstāvēšanas. Skolas laikā maģistra grādu ieguva 12 audzēkņi. Mācības notika vācu valodā.
Pārveidošana
1873. gadā Tērbatas veterināro augtskolu pārveidoja par Tērbatas Ķeizarisko Veterināro institūtu ar jauniem statūtiem un plašāku zinātniskās darbības programmu. Mācību kurss bija četrgadīgs, kursu beidzējiem piešķīra veterinārārsta nosaukumu, pēc disertācijas aizstāvēšanas maģistra zinātnisko grādu. Baltijas pārkrievošanas laikā 1889. gadā krievu valoda kļuva par mācību valodu un 1893. gadā to pārdēvēja par Jurjevas Veterināro institūtu. Pirmā pasaules kara laikā institūtu evakuēja uz Krieviju, bet pēc Brestļitovskas miera līguma noslēgšanas 1918. gadā vācu okupācijas vara no jauna atvēra Tērbatas veterināro augstskolu (Tierärztliche Hochschule uz Dorpat), kas darbojās tikai četrus mēnešus. Pēc tam to iekļāva Tartu Universitātes sastāvā. Kopš 1951. gada Igaunijas Lauksaimniecības akadēmijas sastāvā, ko 1991. gadā pārdēvēja par Igaunijas Lauksaimniecības Universitāti, bet 2005. gadā par Igaunijas Dabas Zinātņu Universitāti.
Latviešu studenti un profesori
Veterinārijas studijas beidza 134 latvieši, no viņiem par studentu sacensību darbiem zelta medaļas ieguva Reinholds Andersons (1860), Aleksandrs Zemmers (1871), Kristaps Helmanis (1877), Ludvigs Kundziņš (1880), Kārlis Ozols (1884), Ernests Paukuls (1898) un Klāvs Alksnis (1908). Sudraba medaļas ieguva Oto Zonnenbergs (1866), Augusts Kirhenšteins (1899) un Rūdolfs Grapmanis (1910).
Institūtā darbojās profesori Eižens Zemmers (1865—1895), Aleksandrs Zemmers (1874—1902), Ludvigs Kundziņš (1882—1918), Ernests Paukuls (1902—1918), asistenti Kārlis Pētersons, Kristaps Ozols, Kristaps Helmanis, Georgs Audums, Artūrs Mālmanis, Reinholds Apsiņš-Rusaus un Voldemārs Brencēns.
Mežinīki (Višķu pagasts)
Mežinīki ir ciems Višķu pagastā, Augšdaugavas novadā. Atrodas 236 km attālumā no Rīgas.
2023. gada Lietuvas futbola čempionāta sezona
'''Lietuvas futbola čempionāta 2023. gada sezonā'''
Monkey Me
Monkey Me ir franču dziedātājas Milēnas Fārmeres devītais studijas albums, kas tika izdots.
Vecāķu prospekts
Vecāķu prospekts ir maģistrālā Rīgas iela, Ziemeļu rajona Vecmīlgrāvja, Vecdaugavas un Vecāķu apkaimēs. Tas sākas krustojumā ar Emmas ielu, iet paralēli dzelzceļa līnijai Zemitāni—Skulte un beidzas krustojumā ar Saulgriežu ielu. Vecāķu prospekta apbūvi pārsvarā veido individuālās dzīvojamās mājas. Tā kopējais garums ir 6083 metri, līdz ar to šī ir viena no garakām Rīgas ielām.
Vēsture
Vecāķu prospektu izveidoja 1961. gadā, apvienojot Rīgas prospektu, Rīgas gatves daļu, Vecāķu šoseju un Vecāķu ielu.
Ielu savienojumi
Vecāķu prospekts ir savienots ar šādām ielām:
Dereks Raians
Dereks Alens Raians (en, dzimis ) ir ASV hokejists, spēlē uzbrucēja pozīcijā. Kopš 2021. gada Raians pārstāv NHL komandu Edmontonas "Oilers".
Savas karjeras sākumā pārstāvējis dažādas universitātes un jauniešu līgas komandas. 2011. gadā pievienojies Austrijas EBEL līgas komandai Alba Volán Székesfehérvár no Ungārijas. No 2012. līdz 2014. gadam spēlējis tās pašas līgas komandā EC VSV. 2014—15. gada sezonu aizvadījis Zviedrijas hokeja līgas komandā Örebro HK, kur viņš ieguva Guldhjälmen, kā sezonas vērtīgākais spēlētājs.
2015. gadā noslēdzis divvirzienu līgumu ar NHL komandu Karolīnas "Hurricanes". "Hurricanes" komandā viņš pavadīja trīs sezonas, līdz 2018. gadā, kā brīvais aģents, viņš pievienojās Kalgari "Flames". Pēc līguma beigām, 2021. gadā, pievienojies Edmontonas "Oilers".
ASV hokeja izlases sastāvā piedalījies 2018. un 2019. gada Pasaules čempionātā.
Adrianu Leite Ribeiru
Adrianu Leite Ribeiru (, dzimis ), plašāk pazīstams vienkārši kā Adrianu, ir bijušais Brazīlijas futbolists. Viņš četras reizes ir kļuvis par Itālijas futbola čempionāta A sērijas uzvarētāju, vienreiz ieguvis FIFA Konfederāciju kausu, vienreiz — Copa America uzvarētāja titulu un trīs reizes atzīts par Itālijas čempionāta gada labāko futbolistu.
Sasniegumi
Flamengo
Inter Milan
Corinthians
Brazīlija
Petra Papa
Petra Papa (hu; dzimusi Segedā) ir Ungārijas starptautiskā lielmeistare šahā (2012).
Biogrāfija
2009. gadā uzvarējusi Ungārijas junioru šaha čempionātā U16 vecuma kategorijā. Vairākkārt pārstāvējusi Ungāriju Eiropas un Pasaules junioru šaha čempionātos. 2011. gadā izcīnījusi zelta medaļu individuālajā vērtējumā un sudraba medaļu komandu vērtējumā Eiropas komandu čempionātā U18 vecuma grupā.
Ungārijas sieviešu šaha čempionātos izcīnījusi zelta (2012) un bronzas (2009) medaļas.
Pārstāvējusi Ungārijas komandu lielākajos komandu šaha turnīros:
Par panākumiem turnīros FIDE 2010. gadā Papai piešķīra starptautiskās meistares (WIM), bet 2012. gadā - starptautiskās lielmeistares (WGM) nosaukumu.
Personīgā dzīve
2018. gada jūnijā apprecējusies ar Krievijas šaha lielmeistaru Sergeju Grigorjancu.
Ustjordinska
Ustjordinska (ru, bua) ir ciemats Irkutskas apgabalā Krievijas Federācijā. Ustjordinskas Burjatu apvidus administratīvais centrs, līdz 2007. gadam Ustjordinskas Burjatu autonomā apvidus administratīvais centrs. Izvietojies apgabala dienvidrietumos Kudas upes krastos 62 km no Irkutskas. Ciemata teritorijā Kudā ietek vairākas upītes, tajā skaitā Orda, no kuras cēlies ciemata nosaukums.
Vēsture
Apdzīvotā vieta zināma kopš 19. gadsimta pirmās puses kā burjatu ciems Hudžira, vēlāk — Hargana vai Harhana. 20. gadsimta sākumā tas kļuva par Erihitbulagatas aimaka centru, bet pēc Ustjordinskas Burjatu-Mongoļu nacionālā apvidus izveidošanas 1937. gadā kļuva par tā centru un tika pārdēvēts par Ustjordu (Усть-Орда). 1941. gadā ciematam piešķirts pilsētciemata statuss, un tas tika pārdēvēts tagadējā vārdā. 1991. gadā pilsētciemats reorganizēts par lauku apdzīvoto vietu.
Aukslējas
Aukslējas (la) ir cilvēku un dzīvnieku mutes dobuma augšējā daļa. Cilvēkiem tās veido cietās un mīkstās aukslējas. Cietās aukslējas veido horizontāli novietotas plātnītes, aizmugurējo daļu veido aukslēju kauls. Cietās aukslējas atdala mutes dobumu no deguna dobuma. Cietās aukslējas sedz gļotāda, kurā atrodas daudz siekalu dziedzeru. Mīkstās aukslējas veido muskuļi, saistaudi un gļotāda. Mīkstās aukslējas atrodas mutes dobuma augšējās sienas mugurējā daļā. Ēšanas laikā mīkstās aukslējas paceļas uz augšu, noslēdzot deguna dobumu un ļaujot barībai droši nonākt rīklē.
Rikardo Rodrigess
Rikardo Rodrigess (de; dzimis ) ir Šveices futbolists, Itālijas A sērijas kluba Torino FC un Šveices futbola izlases aizsargs.
Karjera
Šveices izlasē spēlējis 2012. gada vasaras olimpiskajās spēlēs, 2014. gada FIFA Pasaules kausā un 2016. gada Eiropas čempionātā, kā arī2018. gada FIFA Pasaules kausā.
Sasniegumi
VfL Wolfsburg
Individuālie sasniegumi
Pelēcīgā apse
Pelēcīgā apse ir vītolu dzimtas hibrīda lapu koks. Hibrīds rodas, sakrustojoties baltajai apsei (Populus alba) un parastajai apsei (Populus tremula).
Teodors Germans
Teodors Germans (en;  — ) bija Tallinas šaha meistars, Latvijas un Igaunijas pirmo šaha čempionātu dalībnieks.
Mācījies Rīgas realskolā, no 1896. gada politehnikumā. Strādājis par inženieri tehnologu Tallinā.
Šahista karjera
Teodors Germans bija Rīgas Šaha biedrības biedrs un aktīvi piedalījās dažādos Baltijas šaha turnīros. 1899. gadā viņš dalīja 6.—8. vietu I Baltijas šaha kongresa blakusturnīrā Rīgā. 1901. gadā Germans ieņēma 5. vietu Rīgas šaha biedrības jubilejas turnīrā un 6. vietu II Baltijas šaha kongresā Tērbatā. 1902. gadā dalījis 6.—7. vietu Rīgas turnīrā. 1904. gadā III Baltijas šaha kongresā Rēvelē dalījis 3.—4. vietu, bet 1907. gadā dalījis 6.—7. vietu IV Baltijas šaha kongresa apakšgrupas turnīrā Rīgā.
1910. gados dzīvojis Anglijā un spēlējis dažādos šaha turnīros, kuri galvenokārt notikuši Londonā. Pēc Pirmā pasaules kara 1919. gadā piedalījies nelielā Hastingsas turnīrā.
Vēlāk atgriezies Igaunijā. Piedalījies 1924. gada I Latvijas šaha kongresā un dalījis 9.-10. vietu. Lai gan rezultāts varēja būt labāks, tomēr Germans bija vienīgais turnīra dalībnieks, kas nezaudēja uzvarētāju trijotnei — ar Hermani Matisonu, Frici Apšenieku un Kārli Bētiņu viņš nospēlēja neizšķirti. 1930. gadā Germans dala 3.—5. vietu III Igaunijas šaha čempionātā, kurā uzvarēja Vlads Mikens.
Paroplapoderus nigroflavus
Paroplapoderus nigroflavus ir tinējsmecernieku suga. Sastopama Ķīnā. Ķermeņa garums 6,8 mm. Galva dzeltena ar pakavveidīgu traipu uz pieres un verteksa, kā arī ar garenu traipu uz malas. Ūsas dzeltenas. Pronotums melns ar brūnu pronotālu ierobu. Segspārni melni ar brūnu sākumu. Protoraksa priekšējā daļa dzeltena. Metatoraksa un mezotoraksa vidus ir dzeltens. Vēders dzeltens, asmeņi uz pirmās ventrites tumši. Kājas dzeltenas. Augšstilba galotne ar tumšām līnijām.
Igaunijas PSR karogs
Igaunijas PSR karogā uz sarkana laukuma kreisajā stūrī attēlots dzeltens sirpis un āmurs un piecstaru zvaigznes kontūra virs ūdens viļņiem karoga lejasdaļā. Igaunijas PSR karogu apstiprināja 1953. gada 6. februārī.
Viljams Molonijs
Viljams Artūrs Molonijs (en; dzimis, miris ) bija amerikāņu vieglatlēts, 1900. gada vasaras olimpisko spēļu dalībnieks.
Molonijs 1900. gada vasaras olimpiskajās spēlēs Parīzē startēja 400 metru skriešanas disciplīnā. Kvalifikācijas kārtas skrējienā, ar rezultātu 51.0 sekunde, viņš ieguva 1. vietu un kvalificējās finālam, taču fināla skrējienā viņš nestartēja.
Viņa brālis, Frederiks Molonijs 1900. gada vasaras olimpiskajās spēlēs izcīnīja bronzas medaļu 110 metru barjerskrējienā.
Latvijas Gada balva sportā 2019
Balva par mūža ieguldījumu tika piešķirta hokeja entuziastam, Talsu hokeja kluba dibinātājam un vadītājam Imantam Ziediņam.
Ceremoniju vadīja žurnālisti Uģis Joksts, Karīna Rubene un Reinis Ošenieks. Muzikālos priekšnesumus sniedza Aminata un Linda Leen, kā arī tautas mūzikas grupa "Tautumeitas".
Srečko Katanecs
Srečko Katanecs (sl, dzimis ) ir Slovēnijas futbola treneris un bijušais futbolists, spēlēja pussarga pozīcija, bijis Dienvidslāvijas un Slovēnijas futbola izlases dalībnieks. Kopš 2021. gada Katanecs ir Uzbekistānas futbola izlases galvenais treneris.
Katanecs tiek uzskatīts par vienu no visu laiku labākajiem slovēņu futbolistiem. Pārstāvējis Dienvidslāvijas futbola izlasi 1984. un 1988. gada vasaras olimpiskajās spēlēs, 1984. gada Eiropas čempionātā, kā arī 1990. gada FIFA Pasaules kausā.
Klubu līmenī Katanecs ar Partizan komandu uzvarēja Dienvidslāvijas čempionātā un ar VfB Stuttgart komandu aizkļuva līdz 1989. gada UEFA kausa finālam. Vēlak ar Sampdoria komandu uzvarējis Itālijas A sērijā, ieguvis Coppa Italia, Supercoppa Italiana un UEFA Kausu ieguvēju kausu. 1992. gadā ar Sampdoria komandu viņš iekļuva Eiropas kausa finālā, kurā piekāpās Barcelona komandai.
Pēc spēlētāja karjeras beigām kļuvis par treneri. Viņa vadībā Slovēnijas futbola izlase pirmo reizi iekļuva Eiropas čempionātā (2000) un FIFA Pasaules kausā (2002). Vēlāk vadījis arī Maķedonijas, AAE un Irākas izlases. Kopš 2021. gada viņš vada Uzbekistānas futbola izlasi.
Spēlētāja karjera
Sampdoria
Ustjkara
Ustjkara (ru, yrk) ir ciemats Krievijas ziemeļos, Ņencu autonomajā apvidū. Izvietojies Jugras pussalas austrumos pie Karas upes 5 km no tās ietekas Karas jūras Baidaratas līcī. Veido Zapoļarnija rajona Ustjkaras ciema padomi un ir tā vienīgā apdzīvotā vieta.
Vēsture
Mūsdienās ciematā ir vidusskola, bērnudārzs, feldšeru punkts, kultūras nams, veikals, elektrostacija.
Veli Mati Savinainens
Veli Mati Savinainens (fi, dzimis ) ir Somijas hokejists, spēlē uzbrucēja pozīcijā. Kopš 2019. gada Savinainens pārstāv KHL komandu Helsinku "Jokerit".
Iepriekš spēlējis Somijas hokeja līgas klubos Pori "Ässät" un Tamperes "Tappara", KHL komandās Hantimansijskas "Jugra", Ņižņijnovgorodas "Torpedo" un Pekinas "Kunlun Red Star", kā arī Zviedrijas hokeja līgas komandā Leksands IF.
Somijas hokeja izlases sastāvā piedalījies piecos Pasaules čempionātos, kā arī 2018. gada ziemas olimpiskajās spēlēs. 2019. gada Pasaules čempionātā ar izlasi ieguvis pirmo vietu.
Toms Gērelss
Toms Gērelss (Tom Gehrels; dzimis, miris ) bija nīderlandiešu ASV astronoms.
Gērelss 1950. gados bija viens no pirmajiem, kas izmantoja fotometriju asteroīdu meklēšanai. 1960. gados viņš uzsāka pētīt viļņu garumu atkarību no zvaigžņu un planētu polarizācijas.
Toms Gērelss kopā ar Kornelisu Johanesu van Hautenu un Ingridu van Hautenu-Grūenveldi atklāja vairāk kā 4000 asteroīdu. To viņš veica, novērojot debesis Palomaras observatorijā un nogādājot uzņēmumu plates nīderlandiešu astronomu pārim analīzei. Gērelss atklāja arī daudzas komētas.
Gērelss bija attēlu uzņemšanas fotopolarimetra iekārtas galvenais pētnieks starpplanētu zondēm Pioneer 10 un Pioneer 11, kuras pirmās pārlidoja Jupiteru un Saturnu 1970. gados.
Intelsat 17
Intelsat 17 (IS-17) ir Luksemburgā bāzēta uzņēmuma Intelsat sakaru pavadonis. Orbītā palaists 2010. gada novembrī. Tas paredzēts sakaru nodrošināšanai klientiem Āzijā, Āfrikā un Vidējos Austrumos.
Kosmisko aparātu izgatavojis ASV uzņēmums Space Systems/Loral uz platformas LS-1300 bāzes. Tam ir 46 Ku-joslas un 28 C-joslas raidītāji.
Intelsat 17 tika palaists 18:39 ar nesējraķeti Ariane 5ECA no Gviānas kosmiskā centra kopā ar Apvienotās Karalistes pavadoni HYLAS 1.
Ģeostacionāro orbītu Intelsat 17 tika izvietots punktā 66° austrumu garuma. Tur nomainīja resursus iztērējušo pavadoni Intelsat 702.
Rēķini galvā
"Rēķini galvā" ir projekts skolēniem, lai uzlabotu viņu prasmes rēķināt galvā. Projekts sastāv no tiešsaistē uz JavaScript balstītas galvā rēķināšanas apmācības platformas, un tajā notiek sacensības nacionālā un starptautiskā līmenī. Projektu izstrādāja Kalev Põldsaar no Igaunijas.
Dalība
Projekts pēdējos gadus notiek sešās valstīs: Igaunijā, Latvijā, Lietuvā, Ukrainā Gruzijā un Slovēnijā. Skolēniem no katras valsts jāreģistrējas tīmekļa vietnē, lai viņi varētu piedalīties konkursos.
Vecuma grupas ir šādas:
Uzdevumi
Treniņi sastāv no dažādiem uzdevumiem: saskaitīšanas, atņemšanas, reizināšanas, dalīšanas, dažādām darbībām, ailīšu aizpildīšanas un salīdzināšanas.
Triatlons sastāv no trim darbībām, no kurām:
1. Saskaitīšana, atņemšana vai saskaitīšana un atņemšana;
3. Salīdzināšana, ailīšu aizpildīšana vai dažādas darbības (saskaitīšana, atņemšana, reizināšana un dalīšana - kopā)
No šim darbībām viena ir Sprint režīmā (izņemot grupu 1-3), parasti viena darbība ir ar naturāliem skaitļiem, otra ar veseliem skaitļiem un trešā ir ar decimāldaļām (izņemot grupas 1-3 un 4-6). Triatlonos notiek nacionāla līmeņa atlases turnīri, lai noskaidrotu labākos dalībniekus tālākām sacensībām un to kārtas (3) notiek neklātienē. Triatlona kopējais dotais laiks ir 15:50. Ir dažāda veida triatloni:
Pieccīņa sastāv no piecām darbībām, kurām kopējais dotais laiks ir 45:50. Pieccīņas formātā notiek sacensības dažāda līmeņa čempionātos.
Starptautiskas sacensības
Katru gadu pavasarī notiek starptautiskās Miksike MentalMath World Championship sacensības. Katru gadu tajā sacenšas labākie pārstāvji no pārstāvošajām valstīm, kuri ir bijuši labākie savu valstu finālos. Katru gadu sacensības notiek citā valstī.
Augstākās vietas starp ne medaļniekiem PČ (2006-2019)
Apzīmējumi:
Mežinski
Mežinski ir ciems Rušonas pagastā, Riebiņu novadā. Atrodas 221 km attālumā no Rīgas.
Rēķini galvā
Augstākās vietas starp ne medaļniekiem PČ (2006-2019)
[2003-2005] - precīzs gads nav zināms
Mežinski
Ciema apkārtnē atrodas Meirauka.
Rēķini galvā
Rekordi
Pasaules rekords pieccīņā oficiālajās sacensībās — Jaan Otter, Igaunija, 36177.
Vīrieši
LF - Latvijas Fināls
PČ - Pasaules Čempionāts (Starptautiskais Fināls)
Jānis Laukroze
Jānis Laukroze ( — ) bija tiesnesis, Rīgas apgabaltiesas Krimināllietu kolēģijas priekšsēdētājs, kuru 2001. gada 15. oktobra vakarā nošāva nezināms noziedznieks. Laukroze bija pirmais tiesnesis Latvijā, kurš gājis bojā no noziedznieka rokas. Slepkavība joprojām nav atklāta.
Mežupe (Krišjāņu pagasts)
Mežupe ir ciems Balvu novada Krišjāņu pagastā. Atrodas pagasta ziemeļaustrumu daļā 7 km no pagasta centra Krišjāņiem, 39 km no novada centra Balviem un 261 km no Rīgas.
Iedzīvotāju skaita izmaiņas
Esošajās robežās, pēc CSB datiem.
Spilvaugļu papele
Spilvaugļu papele ir vītolu dzimtas sugas lapu koks.
Marija II Bragansa
Marija II (pt); dzimusi, mirusi ) bija Portugāles karaliene no 1826. gada līdz savai nāvei 1853. gadā.
Dzimusi Riodežaneiro Brazīlijas imperatora Pedru IV ģimenē, kad Pedru IV galms pēc franču 1807. gada iebrukuma Portugālē bija pārcelies uz Brazīliju. Viņa ir vienīgais Eiropas monarhs, kas dzimis ārpus Eiropa s.
Kad 1826. gadā mira Marijas vectēvs, Portugales karalis Žoao VI, Portugālē iestājās mantojuma krīze. Viens Žoao dēls — Brazīlijas imperators Pedru I 1822. gadā bija pasludinājis neatkarību no Portugāles, otrs — absolūtiski noskaņotais Migels I bija sacēlies pret tēvu un dzīvoja trimdā Austrijā. Īsi pirms nāves Žoao VI par reģenti iecēla savu meitu Izabellu Mariju līdz valstī atgriežas leģitīmais valdnieks, nepaskaidrojot, kurš no dēliem tas būtu.
Portugālē par leģitīmo valdnieku uzskatīja Pedru, tomēr Brazīlija vēlējās saglabāt neatkarību, tāpēc tika panākta vienošanās, ka Pedru atsakās no troņa par labu meitai Marijai, kura apprecēs Miguelu I, bet valstī tiks ieviesta liberāla konstitūcija. Piekrītot šiem nosacījumiem, Migels I ieradās Portugālē, tomēr uzreiz sagrāba varu un anulēja konstitūciju. Marija II bija spiesta uzturēties dažādos Eiropas galmos. Pedru tomēr 1831. gadā atteicās no Brazīlijas troņa par labu dēlam Pedru II, ieradās Portugalē un 1834. gada piespieda Migelu atteikties no troņa.
Mariampole
Mariampole var būt:
Mr. Robot
Mr. Robot ir ASV televīzijas seriāls, ko režisējis Sems Esmeils. Seriāla pilotsērija tika demonstrēta 2015. gada 27. maijā vairākos tiešsaistes un VOD pakalpojumos un saņēma tik labas atsauksmes, ka līgums par otro sezonu tika pagarināts vēl pirms pirmas sezonas pirmizrādes televīzijas kanālā USA Network 24. jūnijā.
Sižets
Seriāls ir par Eliotu Aldersonu (Rāmī Māleks), jaunu vīrieti Ņujorkā, kurš datordrošības uzņēmumā Allsafe strādā par drošības speciālistu. Cīnoties ar sociālo fobiju un klīnisku depresiju, Eliota domas spēcīgi ietekmē paranoja un dažādi maldi. Viņš veido attiecības ar cilvēkiem, ievācot informāciju par tiem, uzlaužot viņu e-pastus un sociālo mediju kontus. Viņu piesaista noslēpumains anarhists ar segvārdu "Mr. Robot" (Kristians Sleiters) un Eliots pievienojas viņa hakeru komandai fsociety. Viena no viņu misijām ir dzēst visus parādus, vēršoties pret vienu no pasaules lielākajām korporācijām E Corp (ko Eliots sauc par "Evil Corp"). Šis uzņēmums ir arī Allsafe lielākais klients.
OODA cilpa
OODA cilpa (angļu: OODA loop) ir lēmumu pieņemšanas process (Vēro, Izproti, Pieņem lēmumu, Rīkojies), kuru izstrādājis militārais stratēģis un Amerikas Savienoto Valstu gaisa spēku pulkvedis Džons Boids. Boids šo koncepciju pielietoja militāru kaujas operāciju procesā un militāro kampaņu laikā. Tagad to bieži izmanto arī, lai izprastu komerciālās darbības un mācību procesus. OODA cilpa skaidro, ka veiklība var pārvarēt spēku saskarsmē ar cilvēku pretiniekiem.
U-571 (filma)
U-571 ir 2000. gada kara filma, kuras režisors un viens no scenārija autoriem ir Džonatans Mostovs. Galvenās lomas atveido Metjū Makonahijs, Bills Pakstons, Hārvijs Keitels, Džons Bon Džovi, Džeiks Vēbers, Ēriks Paladino, Metjū Setls un Deivids Kīts. Filmas pirmizrāde notika.
Danti (futbolists)
Danti Bonfims Košta Santušs (plašāk zināms kā Danti; dzimis ) ir brazīliešu futbola centra aizsargs, kas šobrīd (2021) spēlē OGC Nice. Danti ir arī spēlējis kā aizsargājošais pussargs un kreisās malas aizsargs. Danti ir vēlais talants, kurš tiek uzskatīts par vienu no Eiropas labākajiem centra aizsargiem.
Sasniegumi
Lille
Ljēžas "Standard"
Minhenes "Bayern" Brazīlija
Mežmala (Mežvidu pagasts)
Mežmala ir ciems Mežvidu pagastā, Kārsavas novadā. Atrodas 262 km attālumā no Rīgas, Dasas upītes krastos.
Apdzīvotā vieta atrodas pie autoceļa V549.
Lapostolē (peldētājs)
Lapostolē (fr) bija franču peldētājs. Startējis 1900. gada vasaras olimpiskajās spēlēs Parīzē.
Lapostolē olimpiskajās spēlēs Parīzē startēja divās peldēšanas disciplīnās — brīvā stila 1000 metru un 200 metru peldēšanā uz muguras. Abās šajās disciplīnās viņš startēja tikai kvalifikācijas kārtā, finālam nekvalificējoties.
Spēlmaņu nakts 2011/2012
Žūrija
2011/2012. gada sezonas jauniestudējumu skates žūrijas komisijas sastāvā strādā kritiķis Normunds Akots (žūrijas komisijas priekšsēdētājs), LTV raidījuma „100g kultūras” vadītājs un Neatkarīgās Rīta avīzes kultūras nodaļas redaktors Arno Jundze, teātra kritiķe Maija Treile, TV režisore Virdžīnija Lejiņa, dejas kritiķe Inta Balode, mākslas kritiķis Vilnis Vējš, televīzijas režisore un teātra kritiķe Linda Ģībiete, teātra un kino kritiķis Toms Treibergs, teātra zinātniece Maija Svarinska.
Dramaturgu Ģildes balva Pazudušais dēls
Rasai Bugavičutei
Islandes pilsētu uzskaitījums
Šajā uzskaitījumā apkopotas Islandes pilsētas.
Atsevišķas pilsētas ir arī pašvaldības. Tomēr lielākajā daļā pašvaldību atrodas vairākas pilsētas. Islandē ir 14 neatkarīgās pilsētas.
Franks Mauers
Franks Mauers (de, dzimis ) ir Vācijas hokejists, spēle uzbrucēja pozīcijā. Kopš 2015. gada Mauers pārstāv Vācijas hokeja līgas komandu Minhenes "Red Bull".
Iepriekš spēlējis Vācijas komandā Manheimas "Adler".
Meno (peldētājs)
Meno (fr) bija franču peldētājs. Startējis 1900. gada vasaras olimpiskajās spēlēs Parīzē.
Viņš olimpiskajās spēlēs startēja zemūdens peldēšanā, kur izcīnīja 7. vietu.
Estosadoka
Mūsdienās kalnu slēpošanas kūrorts, kur izbūvēti vairāki olimpiskie objekti, tajā skaitā kalnu slēpošanas un snovborda komplekss «Roza Hutor» un olimpiskie tramplīni.
Hatlona
Hatlona vai Hatlonas vilojats (tg) ir viena no Tadžikistānas pirmās pakāpes administratīvajām vienībām. Izvietojusies valsts dienvidrietumos, aizņemot Hisora Alaja dienvidu atzarus, Pamira rietumu priekškalnes un Tadžikijas depresiju ar Pandžas un Vahšas upju ielejām. Ziemeļos robežojas ar Tadžikistānas republikas pakļautības rajoniem, austrumos — ar Kalnu Badahšānu, dienvidos — ar Afganistānu, rietumos — ar Uzbekistānu. Izveidots 1988. gada septembrī kā Hatlonas apgabals, apvienojot likvidētos Kelobas un Kurgontepas apgabalus un Norakas pilsētu. Pēc Tadžikistānas neatkarības pasludināšanas, Hatlonas vilojats likvidēts, sadalot to atkal Kelobas un Kurgontepas vilojatos, bet jau 1992. gada decembrī tie atkal apvienoti, atjaunojot Hatlonas vilojatu.
PSRS laikā Hatlona bija viens no galvenajiem Tadžikistānas lauksaimniecības reģioniem, kurā dominējošā kultūra bija kokvilna. Lai nodrošinātos ar darbaspēku, kampaņveidīgi no kalnu rajoniem uz līdzenumu tika pārvietoti turienes iedzīvotāji. Tas vēlāk radīja klanu nesaskaņas starp šīm iedzīvotāju grupām, kas 1990. gados noveda pie pilsoņu kara starp valdību atbalstošajiem kelobiešiem no vienas puses un garmiešiem un pamiriešiem no otras puses. Hatlonas reģions bija viens no karadarbības visvairāk skartajiem.
Karels Nedveds
Karels Nedveds (cz) bija čehu vieglatlēts, 1900. gada vasaras olimpisko spēļu dalībnieks.
Santjago Kanjisaress
Hosē Santjago Kanjisaress Ruiss (es, dzimis ) ir bijušais Spānijas futbolists, spēlēja vārtsarga pozīcijā, bijis Spānijas futbola izlases dalībnieks.
Karjeras sākumā spēlējis Real Madrid rezerves komandās, tomēr galvenajā komandā viņš nedebitēja. 1992. gadā pievienojies Celta Vigo komandai, kur pavadīja divus gadus un arī debitēja La Liga. 1994. gadā viņš atgriezās Real Madrid. Četru gadu laikā, viņš izcīnīja divus La Liga titulus un 1998. gadā uzvarēja UEFA Čempionu līgā. 1998. gadā Kanjisaress pievienojās citai Spānijas komandai Valencia. Tur viņš uzvarēja vēl divas reizes La Liga turnīrā, ieguva Copa del Rey, UEFA kausu, UEFA Superkausu un UEFA Intertoto kausu. Savu karjeru noslēdza 2008. gadā.
Spānijas futbola izlases sastāvā piedalījies 1994., 1998. un 2006. gada FIFA Pasaules kausā, kā arī 1996., 2000. un 2004. gada Eiropas čempionātā.
Sasniegumi
Real Madrid
Valencia
Spānija
Korana
Korana (hr) ir 134 kilometrus gara Kupas labā krasta pieteka Horvātijā un Bosnijā un Hercegovinā.
Upe iztek no Plitvices ezeriem, tek ziemeļu virzienā. Augštecē izgrauzusi kanjonu. Ietek Kupā pie Karlovacas. Vidustecē caurtek Sluņai. Augšpus Sluņas apmēram 25 kilometrus Korana veido Horvātijas un Bosnijas robežu.
Sofija Miljē
Sofija Miljē (fr; dzimusi Marseļā) ir Francijas starptautiskā lielmeistare šahā (2004).
Biogrāfija
Vairākkārt pārstāvējusi Franciju Eiropas un Pasaules jauniešu šaha čempionātos, kuros lielāko panākumu guvusi 2001. gadā, kad Pasaules jauniešu šaha čempionātā U18 vecuma grupā izcīnījusi bronzas medaļu. Kopš 2000. gada regulāri piedalās Francijas sieviešu šaha čempionāta finālos, kuros izcīnījusi piecas zelta (2003, 2008, 2009, 2011, 2017) un sudraba (2010) medaļas. 2006. gadā dalījusi pirmo vietu Šveices atklātajā šaha čempionātā. 2009. gadā uzvarējusi starptautiskajā sieviešu šaha turnīrā Sansevastjanā.
2015. gadā Sočos piedalījusies Pasaules sieviešu šaha čempionātā pēc izslēgšanas sistēmas, kurā 1. kārtā zaudējusi Irinai Krušai. 2021. gada novembrī Rīgā ierindojusies 47. vietā 2021. gada "FIDE Chess.com Grand Swiss" turnīrā sievietēm.
Pārstāvējusi Francijas komandu lielākajos komandu šaha turnīros:
Kvadrāts (filma)
"Kvadrāts" (en) ir 2017. gada Zviedrijas, Francijas, Vācijas un Dānijas kopražojuma komēdijdrāma, kuras režisors un scenārija autors ir Rūbens Ēstlunds. Filmā galvenās lomas atveido Klāss Bangs, Elizabete Mosa, Dominiks Vests un Terijs Notarijs. Filma aizskar tādas tēmas kā vārda brīvība un politkorektums.
Prestiža Stokholmas mākslas muzeja galvenais kurators nokļūst gan profesionālajā, gan personiskajā krīzē, gatavojoties prezentēt pretrunīgi vērtētu eksponātu "Kvadrātu".
"Kvadrāts" pirmizrāde notika 2017. gada Kannu kinofestivālā, kur tā guva pozitīvas kritiķu atsauksmes un saņēma Zelta palmas zaru. Ēstlunds kļuva par pirmo zviedru režisoru kopš Alfa Sjēberga 1951. gadā, kurš ir saņēmis šo balvu. Filma tika izrādīta arī 2017. gada Toronto Starptautiskais kinofestivālā. Filma saņēma arī sešas Eiropas Kino balvas, tai skaitā balvu par labāko filmu un divas Guldbaggen balvas. Tā tika nominēta 90. Kinoakadēmijas balvai kategorijā "Labākā filma svešvalodā".
Dņestras limāns
Limāna rietumu krastā atrodas Bilhorodas-Dņistrovskas pilsēta, austrumu — Ovidiopoles pilsētciemats. Uz Buhazas strēles — vairāki piejūras kūrorti.
Ieteku jūrā šķērso dzelzceļa un autoceļa tilts, Krievijas 2022. gada iebrukuma laikā tas vairākkārt sabombardēts.
Rihards fon Mīzess
Rihards fon Mīzess (de, dzimis, miris ) bija Ukrainā dzimis ebreju izcelsmes austriešu/vācu/amerikāņu matemātiķis. Darbi cietvielu mehānikā, hidromehānikā, aerodinamikā, aeronautikā, statistikā, varbūtību teorijā. Ekonomista Ludviga fon Mīzesa jaunākais brālis.
Dzīves gājums
Dzimis Ļvivā bagātu ebreju ģimenē, vēlāk ģimene pārcēlās uz Vīni. Mācījies Vīnes Tehniskajā universitātē. Pēc mācību beigām strādāja Brno un Strasbūrā (tolaik tā atradās Vācijā). Pirmā pasaules kara laikā - aviācijas pilots un lidmašīnu konstruktors. Pēc kara katedras vadītājs Drēzdenes Augstākajā tehniskajā skolā. Pēc Ādolfa Hitlera nākšanas pie varas 1933. gadā - emigrēja uz Turciju, kur darbojās Stambulas Universitātē. 1939. gadā devās uz ASV, kur kļuva par pasniedzēju Hārvarda Universitātē.
Pārbrauktuve
Pārbrauktuve ir sliežu ceļa un autoceļa viena līmeņa krustojums. Vilcienam ir priekšroka šķērsot pārbrauktuvi. Viena līmeņa krustošanās nevēlamos faktorus — iespējamos sadursmes draudus — novērš ceļa pārvada izbūve, t.i. krustošana atšķirīgos līmeņos — pa augšu vai apakšu. Pārbrauktuve rada neērtības gan autovadītājiem — sakarā ar gaidīšanai patērēto laiku, gan visādā ziņā prasa dzelzceļa speciālistu ievērojamu piepūli.
Pārbrauktuvju trūkumi
Galvenais pārbrauktuves trūkums ir autoceļa un sliežu ceļa krustošana vienā līmenī. Laiku pa laikam gadās iepriekš neparedzētas problēmas, kuras apdraud satiksmes drošību.
Ierīkošana
Pārbrauktuves ierīko līnijās ar vilcienu kustības ātrumu līdz 140 km/h. Ja tomēr tiek atļauta ātrāka vilcienu kustība, jārēķinās ar iespējamiem autotransporta korķiem, jo šajā gadījumā pārbrauktuvi aizver grafikā noteiktajā laikā — vismaz 5 min pirms vilciena, bet ja vilciens kavējas, kopējā situācija pasliktinās.
Pārbrauktuves tiešā tuvumā ir paredzēts pietiekama platuma nodalīts gājēju ceļš, ja tas ir arī pieejā; var būt paredzēts atsevišķs veloceļš; var būt arī atsevišķs mājlopu pārdzīšanas ceļš.
Kategorijas
Pēc diennakts autotransporta intensitātes, vilcienu summētā skaita, pēc sliežu ceļu skaita pārbrauktuves iedala četrās kategorijās.
Regulējamība
Pārbrauktuves iedala regulējamās un neregulējamās. Regulējamās pārbrauktuvēs kustību vada ar luksoforu palīdzību neatkarīgi no barjeru esamības vai neesamības, bet neregulējamās autotransporta kustība notiek bez luksoforiem.
Apsardze
Uz apsargājamām pārbrauktuvēm ir dežurants, uz neapsargājamām nav. Ir pārbrauktuves, kurās dežurants situāciju kontrolē no attāluma ar tālkontroles un/vai video sistēmu, neatrodoties tieši pārbrauktuves tuvumā. Dežurējošais darbinieks vai pārbrauktuves dežurants, kurš strādā uz vietas, vienlaicīgi pilda pilnvarota satiksmes regulētāja funkcijas, kā arī signālista funkcijas.